punika Dewi Jembawati. Ing tembenipun, Dewi Sumbadra kagarwa Raden Premadi. Dewi Jembawati kagarwa Raden Narayana (Prabu Bathara Kresna). Peputra Raden Samba. 9) Arya Prabu Rukma (Prabu Bismaka) Raden Arya Prabu Rukma dipun mintasraya dening Jawata, nyirnakaken Prabu Sasradewa, ratu ing Guwamiring ingkang badhe ngrisak Suralaya dumeh katampik anggenipun nglamar Dewi Rumbini (Widadari). Prabu Sasradewa dalah patihipun nama Kalayaksa, saged kasirnakaken sadaya. Raden Arya Prabu Rukma kadhaupaken kaliyan Dewi Rumbini (Widadari), sarta kajumenengaken ratu ing nagari Kumbina, jejuluk Prabu Bismaka, peputra Dewi Rukmini, kagarwa Raden Narayana (Prabu Kresna), pinanggih nakdherek (peputra Dewi Siti Sundari, Dewi Titisari). 10 Prabu Setyiajid (Prabu Ugrasena) Nalika Kahyangan Suralaya dipun inggahi Prabu Garbaruci ratu nagari Paranggubarja badhe nglamar Dewi Wresini (Widadari), Raden Ugrasena dipun pintasraya. Sareng sampun saged nyirnakaken, lajeng kadhaupaken kaliyan Dewi Wresini, sarta jumeneng nata ing nagari Lesanpura, peputra Dewi Setyaboma kaliyan Raden Setyaki. Dewi Setyaboma kagarwa Prabu Bathara Kresna, peputra Raden Setyaka. 11) Garwanipun Prabu Bathara Kresna. Garwanipun Prabu Bathara Kresna sedaya wonten sekawan, inggiti punika. 1. Dewi Jembawati 2. Dewi Rukmini 3. Dewi Setyaboma 4. Dewi Pratiwi Dewi Pratiwi punika putranipun Sang Nagaraja, ing Saptapratala, Putranipun sadaya wonten 3, inggih punika Dewi Pratiwi, Prabu Bomantara (Bomapati, inggih Prabu Bomanarakasura) lan Bambang Partiwanggana. Dewi Pratiwi kagarwa Prabu Bathara Kresna, peputra Bambang Suteja. Nalika perang kaliyan ingkang Paman Prabu Bomantara, ingkang paman seda, sukmanipun manjing dhateng Bambang Suteja. Bambang Suteja lajeng ngagem asmanipun ingkang paman saha jumeneng nata ing Trajutrisna. Garwanipun asma Agnyanawati, titisan Dewi Dremi Patihipun Pancadnyana. Patih Pancadnyana ramanipun Dewi Agnyanawati. Dados marasepuh Bambang Suteja. Punggawanipun Supala kaliyan Ancakogra. Titihanipun Prabu Suteja Garudha Wilmana. Wonten ing lampahan Samba Sebit, Raden Samba seda dipun juwing-juwing dening Garudha Wilmana. Raden Samba kala samanten badhe ngrebat Dewi Agnyanawati, awit Raden Samba punika titisipun Bathara Darma, mangka Dewi 63